આ અંગે મળતી માહિતી અનુસાર પલસાણા તાલુકાના નીયોલ ગામે વર્ષો પહેલા ગામના સફાઇ કામદાર તરીકે કામ કરતા અને નીયોલ પાદર ફળીયા ખાતે રહેતા બાલુભાઇ છોટુભાઇને ગ્રામ પંચાયતની થોડી ખુલ્લી જગ્યા તેમના રહેઠાણ માટે આપી હતી. અને તેમના અવસાન બાદ આ જગ્યા તેમની દીકરી કાશીબેનને મીલકત નંબર 254 ની આકારણી ઉપર ચડાવામાં આવી હતી. ત્યારબાદ કાશીબેને આ મીલકત 13-1-2014 ના રોજ સુરતના બીલ્ડર ઘર્મેશભાઇ મોહનભાઇ મવાણી (રહે ગુરૂનગર સોસાયટી વરાછા) નાઓને વેચી કાઢી હતી. જેથી હાલના ગ્રામપંચાયતના વહીવટદારો દ્વારા આ મીલકત ગામ પંચાયતની છે અને તે સમયે કાશીબેનના પિતાને ગામમાં સફાઇ કામદાર તરીકે કામ કરતા હોવાથી તેમને રહેવા માટે આપી હોવાથી બીલ્ડરનુ નામ આકારણી ઉપર ચડાવવા માટે ના મંજુર કર્યુ હતુ. જેથી બીલ્ડર ધર્મેશભાઇ દ્વારા સુરત જીલ્લા પંચાયતમાં આ અંગે અપીલ સમિતિમાં કેસ મુકવામાં આવ્યો હતો. અને સુરત જીલ્લા પંચાયતની અપીલ સમિતિ દ્વારા ધર્મેશભાઇ તરફ ચુકાદો આપતા આકારણી રજીસ્ટર ઉપર નામ ચડાવવા માટે હુકમ કર્યો હતો. જેને નીયોલ ગ્રામ પંચાયતના સરપંચ તથા તલાટી કમ મંત્રી દ્વારા જીલ્લા પંચાયતના હુકમને રદ કરવા માટે પંચાયત ગ્રામ ગ્રુહ નિર્માણ અને ગ્રામ વિકાસ ગાંધીનગર દ્વારા નીયોલ પંચાયતના તરફી ચુકાદો આપી જીલ્લા પંચાયતનો હુકમ રદ કરવા જણાવતા નીયોલ ગ્રામ પંચાયતની જીત જોવા મળી હતી.